
Kommunedirektørens innstilling
Saken tas til orientering


SAKSUTREDNING
Bakgrunn for saken
Skien, Porsgrunn og Siljan kommuner har felles retningslinjer for bruk av økonomiske virkemidler innen landbruket. Retningslinjene gjelder forvaltning av SMIL-midler, NMSK-midler, tilskudd til drenering av jordbruksjord og tilskudd til tiltak i beiteområder i utmark.
Retningslinjene har vært sendt på høring til næringsorganisasjonene, herunder bondelagene og skogeierlagene, med høringsfrist 5. mai. Det er ikke mottatt innspill i høringsperioden.
Saksfremstilling
Retningslinjene skal bidra til en helhetlig, forutsigbar og faglig god forvaltning av de aktuelle tilskuddsordningene. De skal legges til grunn ved behandling av søknader om økonomiske virkemidler innen landbruket i Skien, Porsgrunn og Siljan kommuner.
Tilskuddsordningene omfatter tiltak som skal bidra til å ivareta naturverdier, kulturminner, aktivt landbruk og god ressursforvaltning. Retningslinjene gir føringer for prioritering av tiltak og skal sikre lik praksis på tvers av de tre kommunene.
Retningslinjene omfatter følgende ordninger:
SMIL-midler, som gjelder spesielle miljøtiltak i jordbruket.
Tilskudd til drenering av jordbruksjord.
Tilskudd til tiltak i beiteområder i utmark.
NMSK-midler, som gjelder nærings- og miljøtiltak i skogbruket.
Det er ikke kommet merknader eller innspill til retningslinjene i høringsperioden.

